Jean-Charles Cazin
Store norske leksikon,Kunst og estetikk,Bildende kunst,Kunsthistorie,Realisme og impresjonisme
Jean-Charles Cazin var en fransk maler, raderer og keramiker. Etter et omflakkende liv, først i London hvor han prøvde å danne en kunstskole, dernest som keramiker i Italia og Belgia, slo han igjennom som maler i Paris med religiøse motiver. Etter nye reiser arbeidet han med landskapsmaleri, særlig med aftenstemninger. Han virket også som dekoratør og billedhugger.
Blant hans hovedverker er Hagar og Ismael (1880) og Flukten til Egypt. Med sitt skumringsmaleri er han en typisk representant for 1890-årenes søken mot det følelsesbetonte og stemningsfulle nattmaleri slik vi også kjenner det i Norge. Frits Thaulow var særlig interessert i Cazins kunst. Cazin fullførte Pierre Puvis de Chavannes fresker i Panthéon i Paris. Les mer i Store norske leksikon kunst i Frankrike impresjonisme realisme landskapsmaleri grafikk Litteratur Benedite, Leonce (1901). Jean-Charles Cazin, Librairie de l'Art Ancien et Moderne